Campanya per becar colònies, casals i esplai d’infants sense recursos | Fundació Pere Tarrés
Vols fer-te Amic de la Pere Tarrés?
Fidels al nostre compromís social i educatiu, a la Fundació Pere Tarrés treballem per garantir l'accés de tots els infants i joves a les activitats educatives.
Per què cal col·laborar?
Amb 60€ pots pagar el berenar de 18 infants durant una setmana
Amb 80€ pots finançar un mes d'espai familiar a un infant menor de 3 anys
Amb 120€ pots permetre que un infant compti amb reforç escolar durant un mes
Amb 1.500€ pots finançar un casal d'estiu per a 10 infants
Amb 2.500€ pots becar un postgrau
Amb 30.000€ pots finançar les reformes de millora d'un centre d'esplai diari ...Ajuda'ls a créixer
La Fundació Pere Tarrés fa una crida a particulars, empreses, entitats i administracions perquè facin una aportació econòmica i així garantir el dret de l'educació en el lleure a infants i joves que es troben en situació de risc d'exclusió social.
Els programes educatius de la Fundació Pere Tarrés ajuden infants i joves que viuen en un entorn familiar i social desestructurat i que sovint presenten carències afectives, sanitàries i de desenvolupament relacional. L'experiència de les colònies i del centre d'esplai diari esdevé una experiència educativa i d'integració social única, i un espai ideal per a suplir aquestes mancances i contribuir al desenvolupament integral d'infants i joves, allunyant-se dels entorns de marginació i conflictivitat social. Per continuar atenent infants i joves, aquests centres necessiten amb urgència donacions econòmiques...però també alguna cosa més.
Precisen de la implicació d'una comunitat de particulars, empreses i entitats solidàries, emprenedores, inquietes i responsables al seu voltant. Suma't a aquest projecte formant part d'una xarxa de solidaritat que vol anar més enllà de l'acte puntual d'un donatiu econòmic. L'objectiu és construir entre tots aquest projectes generant sinergies, buscant suport, organitzant activitats, engegant projectes que contribueixin a que aquests infants i joves tinguin una oportunitat.